**Tarptautinė vaikų ir jaunimo knygos asociacija** (angl. *International Board on Books for Young People, IBBY*) – tarptautinė pelno nesiekianti organizacija, įkurta 1953 m. Šveicarijoje. Organizacija vienija daugiau nei 70 šalių atstovus, kurie yra susiję su knygų vaikams ir paaugliams leidyba: rašytojus, iliustruotojus, leidėjus, bibliotekininkus, mokslininkus ir t. t.

Centrinė būstinė įsikūrusi Bazelio mieste.

Istorija
--------

1952 m. žymi rašytoja Jella Lepman surengė susitikimą Miunchene, Vokietijoje, kuriame dalyvavo nemažai žmonių, susijusių su knygų vaikams ir paaugliams leidyba. Buvo nuspręsta įsteigti Vaikų ir jaunimo knygos asociaciją. Idėja įgyvendinta jau 1953 m. Steigiamąjį IBBY komitetą sudarė: Astrid Lindgren, Erich Kästner, Lisa Tetzner, Jo Tenfjord, Fritz Brunner, Bettina Hürlimann ir Richard Bamberger.

1956 m. IBBY įsteigė prestižinį vaikų literatūros apdovanojimą, Hanso Kristiano Anderseno medalį, teikiamą kas antrus metus. IBBY organizuoja kongresus, kurie taip pat kas antrus metus vyksta vis kitoje šalyje.

Pagrindiniai IBBY tikslai yra populiarinti vaikų ir jaunimo literatūrą, skatinti skaitymą, megzti tarptautinius ryšius, skatinti vaikų ir jaunimo literatūros tyrinėjimus.

Skyrius Lietuvoje įkurtas 1992 m.

Šalys narės
-----------

* Afganistano vėliava Afganistanas
* Argentinos vėliava Argentina
* Armėnijos vėliava Armėnija
* Australijos vėliava Australija
* Austrijos vėliava Austrija
* Azerbaidžano vėliava Azerbaidžanas
* Belgijos vėliava Belgija
* Bolivijos vėliava Bolivija
* Bosnijos ir Hercegovinos vėliava Bosnija ir Hercegovina
* Brazilijos vėliava Brazilija
* Kambodžos vėliava Kambodža
* Kanados vėliava Kanada
* Čilės vėliava Čilė
* Kinijos vėliava Kinija
* Kolumbijos vėliava Kolumbija
* Kosta Rikos vėliava Kosta Rika
* Kroatijos vėliava Kroatija
* Kubos vėliava Kuba
* Kipro vėliava Kipras
* Čekijos vėliava Čekija
* Danijos vėliava Danija
* Ekvadoro vėliava Ekvadoras
* Egipto vėliava Egiptas
* Estijos vėliava Estija
* Suomijos vėliava Suomija
* Prancūzijos vėliava Prancūzija
* Vokietijos vėliava Vokietija
* Ganos vėliava Gana
* Graikijos vėliava Graikija
* Haičio vėliava Haitis
* Islandijos vėliava Islandija
* Indijos vėliava Indija
* Indonezijos vėliava Indonezija
* Irano vėliava Iranas
* Airijos vėliava Airija
* Izraelio vėliava Izraelis
* Italijos vėliava Italija
* Japonijos vėliava Japonija
* Pietų Korėjos vėliava Pietų Korėja
* Kuveito vėliava Kuveitas
* Latvijos vėliava Latvija
* Libano vėliava Libanas
* Lietuvos vėliava Lietuva
* Malaizijos vėliava Malaizija
* Meksikos vėliava Meksika
* Moldavijos vėliava Moldavija
* Mongolijos vėliava Mongolija
* Nyderlandų vėliava Nyderlandai
* Naujosios Zelandijos vėliava Naujoji Zelandija
* Nigerijos vėliava Nigerija
* Norvegijos vėliava Norvegija
* Pakistano vėliava Pakistanas
* Palestinos vėliava Palestina
* Peru vėliava Peru
* Lenkijos vėliava Lenkija
* Rumunijos vėliava Rumunija
* Rusijos vėliava Rusija
* Ruandos vėliava Ruanda
* Slovakijos vėliava Slovakija
* Slovėnijos vėliava Slovėnija
* Pietų Afrikos Respublikos vėliava Pietų Afrikos Respublika
* Ispanijos vėliava Ispanija
* Švedijos vėliava Švedija
* Šveicarijos vėliava Šveicarija
* Tailando vėliava Tailandas
* Tuniso vėliava Tunisas
* Turkijos vėliava Turkija
* Ugandos vėliava Uganda
* Ukrainos vėliava Ukraina
* Jungtinių Arabų Emyratų vėliava Jungtiniai Arabų Emyratai
* Jungtinės Karalystės vėliava Jungtinė Karalystė
* Jungtinių Amerikos Valstijų vėliava Jungtinės Amerikos Valstijos
* Urugvajaus vėliava Urugvajus
* Venesuelos vėliava Venesuela
* Zambijos vėliava Zambija
* Zimbabvės vėliava Zimbabvė

Nuorodos
--------

* Oficialus tinklapis